Planerne om at åbne en friskole og børnehave i Simested er droppet. Det oplyser bestyrelsen for Simested Friskole på deres hjemmeside.

 

Politikerne i Vesthimmerland besluttede sidste år, at lukke folkeskolen i Simested. En gruppe borgere i byen har siden har arbejdet på at åbne en friskole og børnehave i de tomme skolebygninger. De planer har man nu været nødt til at droppe, da der på det senest er flere, som har meldt deres børn fra friskolen igen. -  Vi må desværre meddele, at der ikke bliver en friskole og børnehave i Simested, da grundlaget - økonomisk og antal børn - pga. de seneste frameldinger ikke kan hænge sammen, skriver bestyrelsen på friskolens hjemmeside.